CELEX: 62018TB0702
Language: mt
Date: 2019-06-12 00:00:00
Title: Kawża T-702/18: Digriet tal-Qorti Ġenerali tat-12 ta’ Ġunju 2019 — Durand et vs Il-Parlament (“Rikors għal nuqqas li tittieħed azzjoni u għal annullament — Politika agrikola — Regolament (KE) Nru 1/2005 — Benesseri tal-annimali — Talba tal-membri tal-Parlament Ewropew biex titwaqqaf kummissjoni ta’ investigazzjoni — Teħid ta’ pożizzjoni tal-Parlament — Att li ma jistax jiġi kkontestat — Att informattiv — Inammissibbiltà”)

29.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/43
            
         
      Digriet tal-Qorti Ġenerali tat-12 ta’ Ġunju 2019 — Durand et vs Il-Parlament
      (Kawża T-702/18) (1)
      
      (“Rikors għal nuqqas li tittieħed azzjoni u għal annullament - Politika agrikola - Regolament (KE) Nru 1/2005 - Benesseri tal-annimali - Talba tal-membri tal-Parlament Ewropew biex titwaqqaf kummissjoni ta’ investigazzjoni - Teħid ta’ pożizzjoni tal-Parlament - Att li ma jistax jiġi kkontestat - Att informattiv - Inammissibbiltà”)
      (2019/C 255/56)
      Lingwa tal-kawża: l-Ingliż
      
         Partijiet
      
      
         Rikorrenti: Pascal Durand (Pariġi, Franza), u seba’ rikorrenti oħra li isimhom jidher fl-anness tad-digriet (rappreżentanti: O. Brouwer u E. Raedts, avukati)
      
         Konvenut: Il-Parlament Ewropew (rappreżentanti: N. Lorenz u S. Alonso de León, aġenti)
      
         Suġġett
      
      Prinċipalment, talba bbażata fuq l-Artikolu 265 TFUE u intiża sabiex jiġi kkonstatat li l-Parlament, b’deċiżjoni tal-konferenza tal-Presidenti tal-Parlament, astjena illegalment milli jiddeċiedi fuq talba tas-17 ta’ Lulju 2018 intiża sabiex titwaqqaf kummissjoni ta’ investigazzjoni u, sussidjarjament, talba bbażata fuq l-Artikolu 263 TFUE u intiża għall-annullament tad-deċiżjoni inkluża fl-ittra tal-President tal-Parlament tal-21 ta’ Settembru 2018.
      
         Dispożittiv
      
      
                  1)
               
               
                  
                     Ir-rikors huwa miċħud bħala inammissibbli.
                  
               
            
                  2)
               
               
                  
                     Pascal Durand u r-rikorrenti oħra li isimhom jidher fl-anness huma kkundannati għall-ispejjeż.
                  
               
            
         (1)  ĠU C 65, 18.2.2019.